als_Latn dik_Latn sag_Latn
Valdet Avdiu, që deri tani e drejtonte Teatrin Kombëtar të Kosovës, thotë në nje intervistë për KosovaPress se akuzat ndaj tij, prej të cilave edhe u shkarkua, janë të pabaza dhe qesharake.
Ai nuk pranon se mund të ketë keq menaxhuar buxhetin e TKK-së. E për mos pagesën e honorarëve të aktorëve, thotë se e kanë pasur të pamundur ta bëjnë, ngase, sipas tij, Ministria e Kulturës nuk i ka bartur ato mjete financiare në llogarinë e Teatrit.
Valdet Avdiu thotë se do t’i ndjekë të gjitha procedurat ligjore që të përballet me akuzat që i janë bërë. Thotë se teatrin e lë vetëm atë ditë që Teatri i Kosovës të bëhet si teatrot botërore.
Zv. Kryeministrin dhe Ministrin e Kulutrës, Kujtim Shala, e quan adoleshent politik, që sipas Avdiut, nuk ka mundur të pranojë sukseset në teatër kohët e fundit. Avdiu shkon edhe më tutje duke përmendur Halil Matoshin, të cilin e quan të “gjithëdijshëm”. Në një intervistë dhënë KosovaPress-it, Valdet Avdiu thotë se gjatë mandatit të tij e kanë rritur dukshëm shikueshmërinë në teatër dhe kanë bërë mjaftë investime në infrastrukturën e teatrit.
Drejtori i deritanishëm i Teatrit Kombëtar të Kosovës, flet edhe për centralizimin e teatrit brenda Ministrisë së Kulturës. Ai thotë se çdo herë MKRS ka menaxhuar me mjetet e TKK-së. Madje, sipas tij, edhe për gjërat më të vogla është dashur t’i drejtohen me shkresë MKRS-së, që të ua plotësojë.
Valdet Avdiu e quan ministrin Kujtim Shala adoleshent politik, për të cilin thotë se vuan nga kompleksi i të varfrit që nuk duron sukseset e të tjerëve.
“Ja ndryshuam pamjen, bëmë që të jetë një hapësirë jetësore më e pranueshme, të jetë një hapësirë ku krijohet art i pranueshëm, dhe sot faktikisht funksionon ndryshe. Jam i bindur që kjo e pengoi dikë, e pengoi pikërisht njeriun me komplekse, faktikisht adoleshentin politik, Shala, i cili nuk i duron sukseset e të tjerëve…..Jo janë të pabaza, por janë fare qesharake. Njëra ndër akuzat është për shembull keq menaxhimi i buxhetit, duke ditur që ne nuk e menaxhojmë fare buxhetin tonë, që Ministria e Kulturës faktikisht në ketë rast bënë shkeljen e ligjit mbi teatro, ngase në ligjin për teatro thuhet që Teatri Kombëtar i Kosovës ka kodin buxhetor dhe menaxhon mjetet e veta, kjo s’ka ndodhur asnjëherë. Mjetet e teatrit menaxhohen nga Ministria e Kulturës, mos të themi që edhe për kërkesat tona më banale, që nga letra e tualetit duhet t’i drejtohemi në formën e protokolume Ministrisë së Kulturës që të na sjellë”, thotë ai.
Avdiu thotë të kenë përmbushur detyrat me të cilat ngarkohen nga ligji për teatro, pra që t’i realizojnë tre premiera në vit. Andaj, thotë se akuzat që i janë bërë janë të pabaza. E edhe për mos pagesën e artistëve në honorarë, Avdiu jep sqarim.
“Ne faktikisht në bazë ligjore jemi të obliguar si Teatër Nacional i Kosovës, që së paku t’i realizojmë pesë premiera. Ne i kemi organizuar pesë premiera, për dy të fundit nuk është bërë fare derdhja e mjeteve në Teatrin Kombëtar të Kosovës. Ka muaj të tërë që nuk na është bërë derdhja e mjeteve, pavarësisht që nesër një muaj, ministri Shala tha që sot i keni paratë në konto, faktikisht, edhe kjo ishte një mos bajtje fjale e radhës. Kaloj një muaj ditë dhe kjo nuk ka ndodhë….Akuzohemi që ne si drejtori nuk i kemi paguar honorarët e performuesve artisitik në TKK në bazë të kontratave dhe në bazë të kohës së përcaktuar në kontratë. Mirëpo, ma thoni ju, si t’i paguajmë ne, kur Ministria e Kulturës nuk i bartë paratë në konton tonë. Kjo është një akuzë skandaloze, një akuze perverse”, thotë ai.
Sipas Avdiut, vitin e kaluar, Teatrit Kombëtar të Kosovës, nga buxheti prej 330 mijë euro, nuk i janë dhënë mbi 138 mijë euro.
Ai në asnjë mënyrë nuk pajtohet me asnjë nga akuzat që i janë bërë. Thotë se do të përdorë të gjitha procedurat ligjore që të përballet me ato akuza, që Avdiu i quan të pabaza.
“Do t’i përdori të gjitha procedurat ligjore që i ofron rendi demokratik në Kosovë. Ne kemi të drejtë ankese ngase jetojmë në një shoqëri demokratike. Do të ankohemi aty ku është vendi, së pari në MKRS, pastaj edhe në këshillin e emërimeve , pastaj edhe faleminderit prej Zotit janë edhe gjykatat që ne mund të drejtohemi që të kthehet dinjiteti ynë”, thotë ai.
Megjithatë, Valdet Avdiu nuk planifikon ta lë teatrin. Thotë se vetëm pasi të punojë shumë drejtë suksesit të TKK-së, do të mund të largohej.
“Dua të largohem nga teatri atëherë kur i përngjanë të gjitha teatrove kombëtare botërore…. Me këtë këshill i cili është sot, i cili pretendon se integrimet evropiane janë në Beograd, unë nuk do të isha pajtuar asnjëherë , ose kemi anëtarë këshilli, i cili për 200 euro mund të bëhet edhe, më falni si të gjithë bujqit që punojnë patatet, por Halil Matoshi mund të bëhet edhe ekspert i patates së Pestovës….Halili mund të bëhet edhe astronom, edhe gjinekolog, edhe bujku më i mirë, sepse është i gjithëdijshëm. Faktiksiht për 200 euro bëhet ekspert i çdo gjëje. Por unë nuk do të isha marrë me kakofoninë e Halil Matoshit, ai është ekspert i të gjithave, edhe ekspert i patateve të Pestovës”, thotë ai.
Valdet Avdiu thotë se procedurat e ankesës do t’i fillojë qysh sot, fillimisht në Ministrinë e Kulturës, pastaj në Këshillin për Emërim e deri në gjykatë./G.KADRIJA/.
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn